Uitdrukking: Met die gebakte pere sitArgieffoto (Foto: Ronile/Pixabay) Uitdrukking: Met die gebakte pere sit. Betekenis: Opgeskeep sit met iets. • Met ŉ ander se moeilikheid bly sit. Waar kom dit vandaan? Peer in Nederlands het die verouderde betekenis van iets onaangenaams, ook ŉ klap of oorveeg. Hoe smaak jy die peer? was ŉ uitdrukking naastenby gelyk aan ŉ smalende opmerking soos Hoe hou jy daarvan? Die gebakte pere het dus moeilikheid veronderstel. Bron: Spreekwoorde en ander segswyses